- **Ministerul Mediului**



**Agenţia Naţională pentru Protecţia Mediului**

|  |
| --- |
| **Agenţia pentru Protecţia Mediului Harghita** |

**Decizia etapei de încadrarE**

**Nr. PROIECT din xx.06.2020**

Ca urmare a solicitării de emitere a acordului de mediu adresate de **GREEN SZEPVIZ SRL**, cu sediul în comuna Frumoasa, sat Frumoasa, nr 208, judeţul Harghita înregistrată la Agenţia pentru Protecţia Mediului Harghita **cu nr. 2316 din 21.04.2020** și completat cu **nr. 3653/05.05.2020, nr.4018/19.05.2020** în baza: Legii nr. 292/2018 privind evaluarea impactului anumitor proiecte publice şi private asupra mediului şi a Ordonanţei de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare,

Agenţia pentru Protecţia Mediului Harghita decide, ca urmare a consultărilor desfăşurate în cadrul şedinţelor Comisiei de analiză tehnică din data **de 26.05.2020** că proiectul **„ÎNFIINȚARE FERMĂ DE PRODUCȚIE PORCINE ÎN LOCALITATEA FRUMOASA, județul Harghita“** propus a fi amplasat în comuna Frumoasa, sat Frumoasa-extravilan**,(C.F.nr.52586),** județul Harghita.

**- nu se supune evaluării impactului asupra mediului.**

**Justificarea prezentei decizii**:

I. Motivele pe baza cărora s-a stabilit necesitatea neefectuării/ evaluării impactului asupra mediului sunt următoarele:

* proiectul se încadrează în prevederile Legii nr. 292/2018 privind evaluarea impactului anumitor proiecte publice şi private asupra mediului, anexa nr. 2, pct. 1 lit. e) instalații pentru creșterea intensivă a animalelor de fermă, altele decât cele inclusive în anexa nr.1;
* Justificarea potrivit criteriilor prevăzute în anexa nr. 3 al Legii nr.292/2018

**1.Caracteristicile proiectului:**

***a) dimensiunea şi concepţia întregului proiect;***

Terenul studiat, se afla amplasat in extravilanul **comunei Frumoasa**, județul Harghita, identificat prin extras **CF nr. 52586 in suprafața de 15.100 mp.**

GREEN SZEPVIZ SRL dorește să înființeze o fermă de reproducție a porcinelor cu o capacitate de 375 scroafe pentru reproducție și 3 vieri, cu care va fi populată exploatația după finalizarea investiției.

În cadrul proiectului se va achiziționa următoarele echipamente și utilaje:

1. Utilaje, echipamente flux tehnologic( 1 hală de reproducție);

2. Puț forat cu stație de pompare cu rezervor incendiu;

3. Bazin vidanjabil;

4. Post transformator;

5. Centală termică;

1.Hala de reproducţie a porcilor: 1 buc., cu regim de înălţime P şi suprafaţă construită Sc= 3 294,54 mp, realizată cu fundaţii izolate rigide, structură de rezistenţă metalică în cadre (stâlpi şi grinzi metalice din profile laminate), pereţi exterioare din panouri termoizolante, pereţi despărţitoare din zidărie de cărămidă cu goluri verticale şi de BCA, pereţi de mascare a ghemelor de instalaţii din gips carton, pane, acoperiş din profile metalice cu pereţi subţiri, învelitoare din panouri termoizolante.

Caracteristicile constructive a halei sunt :

- lăţime: 37,89 m

- lungime: 86,95 m

- deschideri: 17

- travee: 5

- aria construită Sc= 3 294,54 mp

- aria desfăşurată: Sd= 3294,54 mp

- aria utilă: 3061 mp

- înălţime interioară : 3,55m-6,00 m

Hala cuprinde următoarele spaţii:

✓ sistemul de adăpostire format din 4 zone specific fiecărei vȃrste şi fiecărui ciclu biologic şi anume:

▪ sectorul *monta + vieri* cu Su= 384,74 mp, alcătuit din 2 compartimente având în componenţă fiecare 2 rânduri de câte 23 boxe individuale şi un rând cu 19 boxe individuale şi o boxă de vier, în total sectorul are 130 boxe individuale zincate cu dimensiuni de 2,3 x 0,715 m pentru scroafe.

▪ sectorul *gestaţie în grup* cu Su= 659,84 mp, alcătuit din 2 compartimente, având fiecare 4 rânduri cu 4 boxe a câte 7 scroafe pe boxă în total 210 locuri pentru scroafe gestante, întrucât, fiecare compartiment având o boxă liberă ( 15 boxe \*7 scroafe/boxă) supusă curăţirii/dezinfectării.

▪ sectorul *maternitate* cu Su=595,68 mp, alcătuit din 2 compartimente cu câte 54 boxe de fătare amplasate pe 6 rânduri transversale cu câte 9 boxe , în total 108 locuri

▪ sectorul *creşe* cu Su= 615,52 +309,6 =925,12 mp, alcătuită din 6 compartimente a câte 12 boxe populate cu 36 capete purcei/compartiment, din care un compartiment este întotdeauna liber, deoarece compartimentele trebuie dezinfectate pe rând. Astfel, sectorul de creșă va avea capacitatea maximă de 2.160 locuri pentru purcei în același timp (5 compartimente x 36 purcei x 12 boxe).

✓ compartiment pentru carantină scroafă: Su = 68,36 mp

✓ compartiment *vieri:* Su=48,10 mp

✓ laborator pentru însămânţări artificiale cu Su = 19,05 mp

✓ coridor comun pe mediana lungă a construcţiei, inclusiv spălător scroafe: 191,28 mp

✓ un filtru sanitar pentru personal, birou şef depozit, sala de mese, spălător, camera tehnică având Subtotal= 89,1 mp

✓ bucătărie furajeră cu Su =28,71mp;

✓ camera frigorifică cu Su = 15,24 mp

✓ laborator necropsie cu Su = 14,95 mp

✓ centrala termică cu Su = 20,76 mp

2. Silozuri exterioare pentru depozitarea furajelor: 6 buc.

3. Gospodăria de apă, formată din:

✓ 1 buc puţ forat cu adâncime H = 40 m, echipat cu 2 pompe submersibile multietajate, cu debitul de 4,5-5 l/s şi înălţimea de pompare de 50 m (5 bar )

✓ 1 buc rezervor subteran pentru înmagazinare a apei în scop PSI, cu V= 60 mc

✓ reţele de alimentare cu apă (conducta de refulare PEHD100 cu Dn110; reţeaua de distribuţie cu Dn 63- 32mm);

4. Bazin betonat îngropat cu V =60 mc pentru prestocarea dejecţiilor, cu dimensiuni utile: L x l x h = 4,5m x 4,5m x 3m, realizat cu fundaţii tip radier şi pereţi din beton armat cu aditivi de impermeabilizare, prevăzut cu un grup de pompare şi cu un sistem cu senzori de preaplin care comandă cuplarea pompei la atingerea unui anumit nivel al dejecţiilor.

5. Laguna de dejecţii, formată dintr-un bazin săpat cu un compartiment cu capacitate utilă de 2200 mc, hidroizolat cu folie de înaltă densitate pe toată suprafaţa cuvetei, inclusiv taluzurile, ancorată la partea superioară a taluzului cu un inel perimetral din nisip compactat.

Dimensiunile lagunei de stocare dejecţii sunt:

Fundul bazinului :428 mp

La vârful taluzului interior :734 mp

Adâncimea maximă medie : 2,5 m.

Capacitate : 2200mc.

Laguna va fi împrejmuită pe o lungime de 144 m, cu o poartă de acces în incintă cu deschidere de 5,00 m, cu panouri din plasă de sârmă, dimensiunea de 250 x 150 cm.

6. Bazine vidanjabile din răşină poliesterică pentru colectare ape uzate: 2 buc

7. Reţeaua de canalizare va fi construită ȋn sistem divizor:

✓ Apele uzate menajere de la filtru sanitar vor fi colectate ȋntr-un bazin vidanjabil, cu V = 5 mc.

✓ Apele uzate menajere de la laboratorul de necropsie vor fi colectate ȋntr-un bazin vidanjabil, cu V = 5 mc.

✓ Apele uzate rezultate ȋn urma operaţiilor de igienizare a halei vor fi evacuate ȋn aceeaşi reţea de canalizare ca şi dejecţiile, apoi ȋn bazin de prestocare dejecţii cu Vutil = 60 mc, respectiv în laguna de dejecţii.

8. Platforma incintă cu suprafaţa circulabilă şi dezinfector rutier cu S = 900 mp

Structura platformei de circulaţie rutieră va fi alcătuită din :

- piatră spartă sau balast în grosime de 20 cm pentru stratul de consolidare

- fundaţie de balast compactat în grosime de 15 cm

- strat din macadam compactat în grosime de 15 cm

Dezinfectorul rutier va fi realizat cu îmbrăcăminte din beton B300.

Se va amenaja 3 locuri de parcare.

Se va monta un cântar de camioane pe o suprafaţă de S=50,40 mp

9. Împrejmuirea incintei

Se va realiza cu un gard pe o lungime de 514 ml, cu o poartă de acces în incintă cu deschidere de 6,00m. Gardul se va realiza din stâlpi metalici cu ɸ50x4, înglobați in fundaţie, panouri din plasă de sârmă cu dimensiunea de 250x200 cm, fixate pe stâlpi, conform planşa SF-06.

10. Post transformare

Alimentarea cu energie electrică se va realiza de la linia de medie tensiune existentă in

apropiere (LEA 20 kV) printr-o extindere a acesteia si un post de transformare propriu propus, de tip aerian. Postul de transformare se va amplasa la limita de proprietate, având capacitatea de 250 kVA.

**Utilități:**

**Alimentarea cu apă potabilă**: Alimentarea cu apă a fermei de porci sa va face dintr-un puț forat cu adâncimea de H=40 m, echipat cu 2 pompe submersibile multietajate, cu debitul de 4,5-5 l/s și înălțimea de pompare de 50 m(5 bar).

**1 buc** rezervor subteran pentru înmagazinare a apei în scop PSI, cu V=60 mc,

Rețele de alimentare cu apă(conducta de refulare PEHD100 cu Dn110; rețeaua de distribuție cu Dn 63-32 mm);

**Evacuarea apelor uzate:**

Reţeaua de canalizare va fi construită ȋn sistem divizor:

✓ Apele uzate menajere de la filtru sanitar vor fi colectate ȋntr-un bazin vidanjabil, cu V = 5 mc.

✓ Apele uzate rezultate ȋn urma operaţiilor de igienizare a halei vor fi evacuate ȋn aceeaşi reţea de canalizare ca şi dejecţiile, apoi ȋn bazin de prestocare dejecţii cu Vutil = 60 mc, respectiv în laguna de dejecţii.

**Apele uzate tehnologica(dejecții)-**conducta –PVC-kg 250-300 mm, pozată subteran până la bazinul de dejecții colector-stația de pompare și PE 160 mm, prin pompare, până în rezervorul de stocare dejecții suprateran propus.

1. Cumularea cu alte proiecte : Nu este cazul.
2. Utilizarea resurselor naturale, în scopul special a soiului, a terenurilor, a apei și a biodiversității:în etapa de funcționare, se vor folosi apa în scop menajer și tehnologic și energie electrică.
3. Cantitatea și tipurile de deșeuri generate :
4. **În faza de construcție:** pot fi generate următoarele tipuri de deșeuri:

* **Deșeuri municipale amestecate-**cod 20 03 01: cca. 104 kg/lună

1. **în perioada funcționării:**

- deşeuri de ţesuturi animale ((cadavre porci, embrioni morţi) – cod 02 01 02 - în cantități variabile , conform evidenţei HG 856/2002, estimat:2260 kg/an ;

- ambalaje de materiale plastic- cod 15 01 02 - în cantități variabile , conform evidenţei HG 856/2002

- ambalaje de hârtie – cod 15 01 01 - în cantități variabile , conform evidenţei HG 856/2002

- deşeuri de ambalajele de la materiale dezinfectante, dezinsectante- 15 01 10\*- în cantități variabile , conform evidenţei HG 856/2002

- deşeuri rezultate din activitatea de asistenţă veterinară: obiecte ascuţite: cod 18 01 01; deşeuri a căror colectare şi eliminare fac obiectul unor măsuri speciale pentru prevenirea infecţiilor: cod 18 02 02\* (ambalaje de la antibiotice, seruri); deşeuri a căror colectare şi eliminare nu fac obiectul unor măsuri speciale pentru prevenirea infecţiilor: cod 18 02 03 (ambalaje); medicamente: cod 18 02 08- cca 10kg/an;

- cenușă de vatră – cod 10 01 01-în cantitate de 0,38kg/h

- deşeuri municipale amestecate de la angajaţi: cod 20 03 01- cca. 52 kg/lună

-Cantităţile de deşeuri generate vor fi conform evidenţei ţinute în baza anexei 1 din HG nr. 856/2002 de operatorul lucrărilor de desfiinţare şi de construcţii, respectiv de operatorul licenţiat pentru desfăşurarea activităţii de salubrizare în comuna Sâncrăieni.

*-Planul de gestionare a deşeurilor*

-Deșeurile produse sunt colectate selectiv și stocate temporar în containere/recipiente/spații adecvate/ spatii figorifice inchise.

Astfel:

- deşeurile de ţesuturi animale (cadavre şi embrioni morţi) se vor colecta în cameră frigorifică;

- deşeurile de ambalaje (hârtie-carton, plastic) vor fi colectate separat, pe tipuri, în recipiente speciale, pentru a fi predate periodic la operator de salubrizare/ autorizate în vederea valorificării;

- deşeurile de ambalaje de la substanţele utilizate la dezinfecţie, dezinsecţie, deratizare vor fi colectate separat pe tipuri, în recipiente speciale, în vederea eliminării prin operatori autorizaţi sau vor fi returnate furnizorilor;

- deşeurile rezultate din activitatea de asistenţă veterinară vor fi colectate în recipiente speciale pentru a fi predate periodic la operatori autorizaţi în vederea valorificării/eliminării;

Deșeurile municipale colectate în amestec, precum și deșeurile de ambalaje colectate selectiv, sunt predate în bază de contract la operatorul de salubrizare a comunei Frumoasa în scopul tratării.

-Deșeurile de ţesuturi animale - cod 02 01 02 - vor fi predate în baza Contractului de prestări de servicii la SC PROTAN SA București în scopul neutralizării.

Cenuşa de vatră- cod 10 01 01 – vor fi administrate ca amendament pe terenurile spaţiilor verzi ale amplasamentului.

La predarea acestor deșeuri se completează formularele prevăzute de HG nr. 1061/2008 privind transportul deseurilor periculoase si nepericuloase pe teritoriul Romaniei ( exceptând deșeurile municipale amestecate)

Evidența gestiunii deșeurilor este realizată conform Anexei nr.1 din HG 856/2002 privind evidenta gestiunii deseurilor si pentru aprobarea listei cuprinzand deseurile, inclusiv deseurile periculoase.

Poluarea și alte efecte negative:

*- emisii în aer*:

*În timpul construcţiei:*

1. emisii în apă:

*În timpul construcţiei*: Nu rezultă apă uzată.

*În perioada de operare*: Apele uzate fecaloid menajere (Q zi med= 0,3 mc/zi=110 mc/an, colectate prin rețeaua de canalizare menajeră interioară din conducte PVC-kg 110 mm și stocate într-un bazin subteran vidanjabil etanș, confecționat din rășină poliesterică, cu V1=5 mc, amplasat conform planului de situație sanitare- planșa SF nr.11

Apele uzate rezultate de la laboratorul de necropsie colectate prin rețeaua de canalizare menajeră interioară din conducte PVC-KG 110 mm şi stocate într-un bazin subteran vidanjabil etanş , confecţionat din răşină poliesterică, cu V2 =5 mc, amplasat conform Planului de situaţie sanitare- planşa SF nr.11.

Apele uzate vidanjate vor fi transportate la cea mai apropiată staţie de epurare mecano-biologică. Evacuarea apelor uzate în staţia de epurare se face în baza acceptului de evacuare dat în scris de operatorul de servicii publice care administrează şi exploatează

staţia de epurare.

Apele uzate tehnologice şi dejecţiile rezultate de la sistemul de adăpostire

Apele tehnologice rezultate de la igienizări spaţii şi instalaţii tehnologice ale sistemului de adăpostire- Qu zi med tehn.=4,5 mc/zi =1642,5 mc/an - vor fi gestionate împreună cu dejecţiile deoarece vor conţine dejecţii.

Boxele nu se spală zilnic. Periodicitatea operaţiilor de curăţare/spălare a halei depinde de faza de creştere ȋn care se găseşte animalul.

Se foloseşte apa sub presiune la temperatura ambiantă şi materiale de dezinfecţie. 35 Colectarea dejecţiilor se face sub podeaua halei de reproducţie porci, ȋn canale comune cu reţeaua de canalizare a apelor uzate rezultate de la igienizarea halei. Dejecţiile colectate ȋn canalele de sub pardoseala halei sunt ȋndepărtate din canalele colectoare doar ȋn perioadele de spălare a halei; transportul dejecţiilor va fi asigurat de apa cu care se face spălarea halei. In canalele colectoare de sub pardoseala halei se colectează atȃt fecalele, cȃt şi urina animalelor, in aceste canale fiind colectate şi pierderile de apă de la sistemele de adăpare, precum şi eventualele pierderi de furaj.

Prin reţeaua de canalizare tehnologică ( dejecţii) confecţionată din conductă PVC-KG 250-300 mm apele uzate tehnologice cu dejecţii sunt evacuate într-un bazin betonat îngropat cu V =60 mc pentru prestocarea dejecţiilor, cu dimensiuni utile: L x l x h = 4,5m x 4,5m x 3m, realizat cu fundaţii tip radier şi pereţi din beton armat cu aditivi de impermeabilizare, prevăzut cu un grup de pompare şi cu un sistem cu senzori de preaplin care comandă cuplarea pompei la atingerea unui anumit nivel al dejecţiilor.

Din bazinul de prestocare dejecţiile şi apele uzate tehnologice sunt pompate prin conducta PE160 mm în laguna de dejecţii, formată dintr-un bazin săpat cu un compartiment cu capacitate utilă de Vutil= 2200 mc, hidroizolat dublu cu folie de înaltă densitate pe toată suprafaţa cuvetei, inclusiv taluzurile, ancorată la partea superioară a taluzului cu un inel perimetral din nisip compactat şi prevăzută cu sistem de avertizare în caz de fisurare a stratului de impermeabilizare de la interfaţa cu dejecţiile conform prevederilor Avizului de gospodărire a apelor nr. 22/24.07.2019., emis de ABA –Olt .

Periodic, după mineralizare, dejecţiile vor fi transportate de titularul proiectului şi aplicate pe terenurile agricole ale terţilor din zonă pentru fertilizare.

1. Zgomot:

Utilajele vor fi noi şi performante, care nu produc zgomot peste nivelul admis. Nivelul de zgomot produs de utilaje se încadrează între 60-80 dB. Nivelul de zgomot se va încadra sub limitele prevăzute prin STAS 10009/2017;

f) riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform cunoștințelor științifice: nu este cazul.

g) riscurile pentru sănătatea umană: Nu este cazul.

**2.Amplasarea proiectului**

**a) utilizarea actuală și aprobată a terenului :** Amplasamentul lucrării este situat în intravilanul comunei Frumoasa, sat Frumoasa, Extravilan, **(C.F. NR.52586),** județul Harghita, teren în proprietate privată conform Certificatul de Urbanism **nr.18/11.03.2020** emis de către Comuna Frumoasa, Folosința actuală a terenului este teren arabil.

**b)bogăția , disponibilitatea, calitatea și capacitatea de regenerare relative ale resurselor naturale**(inclusiv solul, terenurile, apa și biodiversitatea) din zonă și din subteranul acestuia: nu este cazul.

**c) capacitatea de absorbţie a mediului natural**, acordându-se atenție specială următoarelor zone:

i) zonele umede, zone riverane, guri ale râurilor: *nu este cazul.*

ii) zonele costiere și mediul marin: *nu este cazul.*

iii) zonele montane şi forestiere: *nu este cazul.*

iv) rezervaţii şi parcuri naturale: *nu este cazul.*

v) zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice; zonele prevăzute de legislația privind aprobarea Planului de amenajare a teritoriului naţional - Secţiunea a III-a - zone protejate, zonele de protecţie instituite conform prevederilor legislației din domeniul apelor, precum și a celei privind caracterul şi mărimea zonelor de protecţie sanitară şi hidrogeologică: *nu este cazul.*

vi) zonele în care au existat deja cazuri de nerespectare a standardelor de calitate a mediului prevăzute în dreptul Uniunii și relevante pentru proiect sau în care se consideră că există astfel de cazuri: *nu este cazul.*

vii) zonele cu o densitate mare a populației: *nu este cazul.*

viii) peisaje și situri importante din punct de vedere istoric, cultural sau arheologic: *nu este cazul.*

**3. Tipurile și caracteristicile impactului potenţial**

Efectele semnificative pe care le poate avea proiectul asupra mediului sunt analizate în raport cu criteriile stabilite la punctele 1 și 2 din Anexa III al Directivei 2014/52/UE, având în vedere impactul proiectului asupra factorilor prevăzuți la articolul 3 alineatul (1) din Directivă și ținând seama de:

a) importanța și extinderea spațială a impactului (de exemplu, zona geografică și dimensiunea populației care poate fi afectată):

*-* aria geografică: redusă, a intravilanului comuna Frumoasa, sat Frumoasa, jud. Harghita

- numărul persoanelor afectate: prin realizarea proiectului nu vor fi persoane afectate negativ.

b) natura impactului: impact pozitiv minor.

c) natura transfrontieră a impactului: nu este cazul*.*

d) intensitatea și complexitatea impactului: *-* în perioada realizării proiectului: vor rezulta deşeuri, care vor fi gestionate conform pct. 1.d.

e) probabilitatea impactului*:* mică.

f) debutul, durata, frecvența și reversibilitatea preconizate ale impactului: Impact de scurtă durată, numai în timpul executării lucrărilor de execuţie. Nu rezultă impact remanent.

g)cumularea impactului cu impactul altor proiecte existente și/sau aprobate:Nu este cazul.

**II. Motivele care au stat la baza luării deciziei etapei de încadrare în procedura de evaluare adecvate sunt următoarele:**

* proiectul propus **nu intră** sub incidența art.28 din Ordonanța de urgență a Guvernului nr.57/2007 cu modificări și privind regimul ariilor naturale protejate, conservarea habitatelor naturale, a florei și faunei sălbatice, fiind situat în afara perimetrelor siturilor Natura 2000 din județ.

**III. Motivele pe baza cărora s-a stabilit că nu este necesară efectuarea evaluării impactului asupra corpurilor de apă:**

* Titularul deține Proiect de aviz emisă de **Sistemul de Gospodărirea Apelor Harghita;**

**Condițiile de realizare a proiectului:**

1. Respectarea prevederilor Proiect de aviz de gospodărire a apelor emisă de **Sistemul de Gospodărirea Apelor Harghita;**

b. Evitarea poluării solului şi a mediului acvatic cu produse petroliere în urma pierderilor de carburanţi de la mijloacele de transport şi de la utilajele folosite în timpul executării lucrărilor.

În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c. Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

1. abandonarea, înlăturarea sau eliminarea deşeurilor în locuri neautorizate;
2. staţionarea mijloacelor de transport în afara terenurilor desemnate în acest scop
3. distrugerea sau degradarea, prin orice mijloace, a vegetaţiei ierboase sau lemnoase;

d. Refacerea mediului şi readucerea în starea iniţială a suprafeţelor afectate temporar prin realizarea proiectului.

e. Concentraţiile maxime de poluanţi evacuaţi prin apele uzate menajere vidanjate, care vor fi preluate în staţia de epurare, măsurate în punctul de control stabilit în contractul de abonament pentru serviciul de preluare a apelor uzate direct în staţia de epurare, se vor încadra în valorile prescrise în anexa nr. 2 a Hotărârii Guvernului României nr. 188/2002,modificată şi completată cu HG nr.352/2005 – Normativ privind condiţiile de evacuare a apelor uzate în reţelele de canalizare ale localităţilor şi direct în staţiile de epurare, NTPA-002/2005.

Titularul activităţii are obligaţia de a ţine evidenţa facturilor privind vidanjarea şi transportul apelor uzate menajere la staţia de epurare, precum şi buletinele de analiză referitoare la concentraţiile de poluanţi evacuaţi prin acestea

f. Fertilizarea cu dejecţii animaliere se va face respectând în mod obligatoriu prevederile -„Codului de bune practici agricole pentru protecţia apelor împotriva poluării cu nitraţi din surse agricole” aprobat prin Ordinul comun al MMGA nr. 1182/2005 şi MAPDR nr.1270/2005.

g. Titularul/operatorul activităţii se va asigura că toate operaţiile de pe amplasament să fie realizate în aşa fel încât emisiile şi mirosurile să nu determine o deteriorare semnificativă a calităţii aerului, dincolo de limitele amplasamentului.

h. Titularul/operatorul activităţii îşi va planifica activităţile din care rezultă mirosuri dezagreabile persistente, sesizabile olfactiv (transportul dejecţiilor, anumite lucrări de întreţinere) ţinând seama de condiţiile atmosferice, evitându-se planificarea acestora în perioadele defavorabile dispersiei pe verticală a poluanţilor(inversiuni termice,timp înnorat), pentru prevenirea transportului mirosului la distanţe mari.

Se va face instruirea personalului pentru a-şi desfăşura activitatea astfel încât nivelul mirosului să fie minim.

i. La finalizarea proiectului aveţi obligaţia de a notifica APM Harghita în vederea efectuării unui control de specialitate pentru verificarea respectării prevederilor deciziei etapei de încadrare. Procesul-verbal întocmit cu ocazia controlului de specialitate se anexează şi face parte integrantă din procesul-verbal de recepţie la terminarea lucrărilor.

j. La finalizarea proiectului aveţi obligaţia de a solicita şi obţine autorizaţie de mediu în conformitate cu Ordinul MMDD nr.1798/2007.

**Răspunderea pentru corectitudinea informațiilor puse la dispoziția autorității competente pentru protecția mediului și a publicului, revine în întregime titularului proiectului.**

Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018. privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018. privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale Legii nr. 554/2004, cu modificările şi completările ulterioare.

DIRECTOR EXECUTIV,

ing. Domokos László József

ŞEF SERV. A.A.A., ŞEF SERV. C.F.M.,

ing. Both Enikő ing. Szabó Szilárd

Întocmit Întocmit

JÁNOSI Teréz-Rozália geogr. MIHÁLY István